सरकार के दावे गलत, पांच जनवरी को प्रदर्शन होगा : पूर्व सीएम हुड्डा
सरकार के दावे गलत, पांच जनवरी को प्रदर्शन होगा : पूर्व सीएम हुड्डा
पूर्वसीएम भूपेंद्र सिंह हुड्डा ने अपने धरना कार्यक्रम से पीछे हटने से इनकार कर दिया था। हुड्डा ने कहा कि चार नए थर्मल प्लांट लगा कर और भरपूर बिजली पैदा करने के बावजूद उनकी सरकार ने बिजली के लिए सरेंडर शब्द का इस्तेमाल कभी नहीं किया। जब से प्रदेश में भाजपा की सरकार बनी है, एक यूनिट भी अतिरिक्त बिजली पैदा नहीं की है। इसके विपरीत प्रति वर्ष 10 से 12 प्रतिशत बिजली की मांग बढ़ रही है। ऐसी स्थिति में जनमानस की यह समझ में नहीं रहा कि जब मांग पूरी नहीं हो रही तो बिजली सरप्लस कैसे हो गई? हुड्डा ने कहा कि सरकार यदि बिजली सरप्लस होने की बात कह रही है तो बताए कि किसानों के 35 हजार ट्यूबवेल कनेक्शन लंबित क्यों हैं? पूर्व सीएम ने कहा कि इनेलो विपक्ष नहीं सरकार को सहयोगी है। उल्लेखनीय है कि सोमवार को इनेलो ने हुड्डा सरकार की वो चिट्ठी सार्वजनिक की थी, जिसमें झाड़ली प्लांट से प्रदेश का हिस्सा किसी दूसरे राज्यों को देने की सिफारिश की गई थी।
hin_Deva hin_Deva hin_Deva